|  |  |
| --- | --- |
| **ROMÂNIA**  **JUDEŢUL HUNEDOARA**  **MUNICIPIUL HUNEDOARA**  **DIRECŢIA GOSPODĂRIRE URBANĂ**  **SERVICIUL PUBLIC CIMITIRUL MUNICIPAL**  **Nr. 114945/28.11.2022** |  |

**RAPORT DE SPECIALITATE**

**la proiectul de hotărâre privind stabilirea taxelor**

**la Serviciul Public Cimitirul Municipal Hunedoara, pe anul 2023**

Prin proiectul de hotărâre promovat de Primarul municipiului Hunedoara se propune stabilirea taxelor în anul fiscal 2023 la Cimitirul Municipal din Municipiul Hunedoara.

Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor.

Ținând seama de criteriile economico-sociale și geografice, de necesitățile bugetare locale, de prognoza bugetară, precum şi de tarifele practicate în domeniu, propunem stabilirea taxelor la Cimitirul Municipal Hunedoara pentru anul 2023.

Având în vedere că: rata inflaţiei de la începutul anului (octombrie 2022 comparativ cu decembrie 2021) este 14,5%, rata anuală a inflaţiei în luna octombrie 2022 comparativ cu luna octombrie 2021 este 15,3%, rata medie a modificării preţurilor de consum în ultimele 12 luni (noiembrie 2021 – octombrie 2022) faţă de precedentele 12 luni (noiembrie 2020 – octombrie 2021) este 12,4%, conform datelor INSEE, propunem valoarea taxelor după cum reiese din tabelul existent în prezentul raport.

Totodată în cimitir sunt necesare lucrări de amenajare a unor noi alei și întreținerea și repararea celor existente, semnalizarea corespunzătoare a sectoarelor, rândurilor și locurilor de înhumare, amenajarea peisagistică a spațiului verde, dotarea cu mobilier urban pentru a asigura condiții civilizate aparținătorilor.

Prin aceasta se va atinge scopul final și anume creşterea veniturilor extrabugetare la bugetul local.

La nivelul Cimitirului Municipal Hunedoara, taxele sunt: taxă loc de înhumare, taxă folosire capac frigorific, taxă întreţinere cimitir, taxă evacuare pământ, taxă folosire capelă, etc.

Locurile de înhumare se vor atribui pe 7 ani.

De asemenea, se supune dezbaterii și aprobării Consiliului local procedura de utilizare a bunurilor, domeniului public şi privat a municipiului Hunedoara care se află în administrarea Serviciului Public Cimitirul Municipal Hunedoara şi modalitatea de încasare a taxelor aferente utilizării, prevăzută în anexa la proiectul de hotărâre.

În cursul anului 2021 s-a achiziţionat o parcelă de teren pentru extinderea cimitirului. Având în vedere lucrările de parcelare, amenajare alei, căi de acces care vor fi realizate, propunem taxe distincte pentru locurile de înhumare din această nouă parcelă.

Totodată, propunem şi taxe pentru prestarea unor servicii cum ar fi: înhumare decedat, transport de la capelă la locul de înhumare, săpat groapa pentru a veni în sprijinul cetățenilor.

Temeiul legal al prezentului proiect de hotărâre îl constituie prevederile art. 486 din Legea nr. 227/2015 privind Codul fiscal, cu modificările și completările ulterioare, ale Legii nr. 102/2014 privind cimitirele, crematoriile umane şi serviciile funerare, ale Ordonanței Guvernului nr.71/2002 privind organizarea şi funcționarea serviciilor publice de administrare a domeniului public şi privat de interes local, cu modificările si completările ulterioare, ale art.27 din Legea nr. 273/2006 privind finanţele publice locale, cu modificările şi completările ulterioare, precum şi ale art.4 lit. b) şi art.7 din Legea nr.52/2003 privind transparenţa decizională în administraţia publică, republicată.

Competenţa dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129, alin. (1), alin. (2), lit. b), alin. (4), lit. c), alin. (14) şi art.139, art. 196 alin. (1) lit. a), din Ordonanţa de Urgenţă nr. 57/2019 privind Codul administrativ, cu completările ulterioare.

Faţă de cele prezentate mai sus propunem aprobarea proiectului de hotărâre în forma iniţială ca fiind legal şi oportun.

**TAXE CIMITIRUL MUNICIPAL HUNEDOARA ANUL – 2023**

|  |  |  |
| --- | --- | --- |
| Nr.  crt. | Denumire taxă | Propuneri taxe 2023  lei |
| 1 | Taxăloc înhumare parcelele C, D, E, F, M, N, O,P, XII, XIII, XIV | **805 lei/7 ani** |
| 2 | Taxăloc înhumare parcelele A, B, K, L, X, XI, XV | **920 lei/7ani** |
| 3 | Taxăloc înhumare parcelele G, H, I, J, I-VII, VIII, IX, XVI, XVII | **1.150 lei/7 ani** |
| 4 | Taxă utilizare capelă | **180 lei/24 ore** |
| 5 | Taxă utilizare capac frigorific | **160 lei/24 ore** |
| 6 | Taxă evacuare pământ | **250 lei/loc** |
| 7 | Taxă întreţinere cimitir | **40 lei/an** |
| 8 | Taxă loc înhumare parcelă nouă | **1.150 lei/7 ani** |
| 9 | Taxă săpat groapa | **345 lei/loc** |
| 10 | Taxă avizare lucrări | **240 lei/loc** |
| 11 | Înhumare decedat | **230 lei/pers** |
| 12 | Transport decedat ( capelă- locul de înhumare) | **230 lei/pers** |
| 13 | Deshumare oseminte | **230 lei/pers** |
| 14 | Adeverință de uz notarial (autorizații) pt. succesiune, ieșire din indiviziune, partaj voluntar | **30 lei** |
| 15 | Adeverință de uz notarial (autorizații pentru donație loc de veci sau înstrăinare construcție funerară) | **115 lei** |
| 16 | Taxă acces auto pt. solicitanții de aviz de construcții, ocupare temporară a domeniului public cu materiale de construcții, gestionare deșeuri rezultate | **25 lei/zi** |
| 17 | Taxă accces utilități pt. constructor | **60 lei/zi/loc construcție** |
| 18 | Aprindere și întreținere candelă morminte | **80 lei/lună** |
| 19 | Tămâiat mormânt timp de 6 săptamâni ( include cărat apă) | **175 lei/6 săptămâni** |

**Hunedoara, la 28.11.2022**

**Director Direcţia Gospodărire Urbană**

**Adrian Valentin Stoenescu**

Întocmit,

Amalia Lobonț